Paratamatult on koos ühise jumalakujutlusega läinud kaduma ka arusaam tõest, milles Jeesus palub Isa oma jüngreid pühitseda. Loetakse Jumala sõna, mis on tõde, aga ei jõuta üksmeelele, kuidas seda mõista. Tänasest jutlusetekstist võib küll nõnda aru saada, et see ühtsus tões peaks seisnema usus ülestõusmisesse. Just ülestõusmine on ju lahkumine selle maailma korra alt. See, kes usub ülestõusmisesse, võib küll elada maailmas, aga ta pole  maailmast. Ta on juba vaba.